ЉУБИША РАКИЋ

А

кадемик проф. др Љубиша Ракић рођен је 11. априла 1931. године у Сарајеву. Прва че­тири разреда основне шко­ле завршио је у родном граду, а гим­­назију и Ме­ди­ци­н­ски факултет у Бео­гра­ду.

У току студија био је демонстратор на Инс­титуту за физиологију Медицинског фак­ул­те­та у Бео­град­у, гдје је учествовао и у ис­тра­жи­вач­ком раду. По ди­пло­мирању, 1956. го­ди­не, запо­слио се као асистент на Катедри фи­зио­ло­ги­је Меди­цинског фа­к­ултета, гдје је биран у звање до­цен­та 1961. и про­фесора 1969. године, за предмет Фи­зио­ло­ги­ја и биохемија. Од 1971. радио је и као професор на по­сли­једи­плом­­­ским сту­ди­јама из об­лас­ти неуробиологије на Уни­вер­зитету у Београду. Био је управник Института за биохемију и шеф Катедре физио­логије и био­­хе­ми­је Медицинског факултета у Београду. Шездесетих година основао је Лабораторију за неурофизиологију и неуро­хемију (данас Оде­љење за не­уро­биологију) у Инс­ти­туту за биолошка истра­живања „Син­иша Стан­ковић” Универзитета у Београду и Ме­ђународну ла­бо­раторију за истра­живање мозга у Котору, под покровитељством Унеска и Националног института за здрав­ље америчке владе. Научно се усавршавао у Институту академика П. К. Ано­хи­на у Москви (1956) и Институту за истра­живање мозга Уни­вер­зи­те­та Калифорнија у Лос Анђелесу (1962–1963). Од краја шездесетих до почетка осамдесетих го­ди­на био је стални гостујући про­фесор Универзитета Калифорнија у Лос Ан­­ђе­ле­су, а током осамдесетих на Бејлор колеџу за медицину у Хјустону. Као предавач по по­зиву, уче­ство­вао је рефератима на више међународних кон­греса физиолога, био­хемичара, неурохемичара, неуролога, развојних неуро­лошких наука. Одржао је број­на предавања по позиву на универ­зи­те­ти­ма и научним институцијама у СССР-у, САД, Великој Британији, Фран­цу­ској, Пољској, Мађарској, Румунији, Бугар­ској, Ита­лији, Њемачкој, Египту, Израелу, Либији, Албанији, укључујући све уни­вер­зи­те­те у бившој Југо­сла­ви­ји.

Истраживања академика Ракића обухватају област централног нервног си­с­тема и, најшире гледано, односе се на изучавање неуролошке ос­но­ве по­на­шања. Објавио је преко 500 ра­до­ва у интегралном облику (двије тре­ћине у ино­­страним научним пуб­ли­ка­ци­јама, шест монографија у ино­стран­ству и три у зем­љи). Коаутор је пет уџ­беника.

За дописног члана Српске академије наука и уметности биран је 21. марта 1974, а за редовног 15. децембра 1983. (био је потпредсједник САНУ 2008–2015). Члан је и Црно­гор­ске академије наука и умјетности (од 1973), Ака­де­мије наука и уметности Косова (1973), Ака­демије наука СССР-а – сада Руске академије на­ука (од 1982), Ака­де­мије наука и умјетности Босне и Хер­це­го­ви­не (од 1984), Њујоршке академије наука, Ев­роазијске академије наука, Европске ака­де­мије наука и умјетности и Европске академије на­у­ка, умјет­ности и литературе, Ме­ђународне ор­га­ни­зације за истраживања мозга при Унеску, Краљевског друш­тва за ме­дицину из Лондона, међународних дру­штава физиолога, биохемичара, неу­ро­лош­ких наука, неурохемичара, биоло­шке психијатрије, неурофармакологије, раз­­војне неурологије и других. По­часни је члан Савезног друштва фи­зио­ло­га и био­­хемичара СССР-а имена Павлова и Британског друштва за изучавање мозга и по­на­шања.

За иностраног члана Академије наука и умјетности Републике Српске иза­бран је 9. децембра 2011. године.